वीरगंज, १६ फागुन
संघिय प्रेस फोरम, पर्सा के आयोजना मे भी आज वीरगंज मे होली मिलन समारोह सम्पन्न भइल बा । रेडियो वीरगंज एफएम के प्राङ्गण मे भइल समारोह मे सहभागि लोग अबिर के टिका लगाके होली खेलनी लोग ।
संघिय प्रेस फोरम पर्सा के अध्यक्ष राजा कुमार पटेल के अध्यक्षता मे आ पर्सा क्षेत्र नं. ३ के प्रतिनिधि सभा सदस्य हरिनारायण रौनियार के प्रमुख आतिथ्यता मे भइल कार्यक्रम मे वीरगंज माहानगरपालिका के मेयर विजय सरावगी, उधोग बाणिज्य संघ, पर्सा के उपाध्यक्ष शुबोध गुप्ता, संघिय समाजवादी फोरम नेपाल, पर्सा के उपाध्यक्ष सुन्दर कुर्मी, वीरगंज नगर अध्यक्ष मुकेश दुवेदी, नेपाल बार एसोशिएसन, पर्सा के अध्यक्ष रामशिष यादव, नेपाल पत्रकार महासंघ पर्सा के अध्यक्ष श्याम बंजारा, पुर्व अध्यक्ष दिपेन्द्र चौहान, अशोक तिवारी, संघिय प्रेस फोरम के सलाहकार धु्रव साह, बिजय कुशवाहा लगायत के सहभागिता रहल रहे ।